joelniklaus/EU_Wikipedias huggingface dataset:
Arābu pavasaris

Arābu pavasaris ir demonstrāciju, protestu un militāru konfliktu revolucionārs vilnis, kas notika arābu pasaulē no 2010. decembrim līdz 2011. gada decembrim.

Notikumi aizsākās 2010. gada 18. decembrī Tunisijā. Protestu rezultātā tika gāzti valstu līderi Tunisijā, Ēģiptē un Jemenā. Lībijā un Sīrijā protesti pārauga pilsoņu karā. Lībijā pilsoņu kara rezultātā tika gāzts Muamara Kadāfi režīms. Plaša sacelšanās notika Bahreinā, taču tā tika apspiesta. Lieli protesti notika Alžīrijā, Irākā, Jordānijā, Kuveitā, Marokā un Sudānā; nelieli protesti- Libānā, Mauritānijā, Omānā, Saūda Arābijā, Džibutijā un Rietumsahārā. Nozīmīgākajās naftas ieguves valstīs (Saūda Arābija, AAE, Katara, Kuveita, Omāna) valdošās ģimenes ir spējušas saglabāt varu.

Atsauces 

2010. gads
2011. gads
2012. gads
Arābi
Islāma vēsture
Palermo province

Palermo province () ir viena no Itālijas 110 provincēm. Tā atrodas Sicīlijas reģionā. Provinces lielākā pilsēta un administratīvais centrs ir Palermo. Nākamās lielākās pilsētas ir Bagērija, Monreāle, Karīni un Partiniko. 2012. gadā provincē dzīvoja apmēram 1,25 miljoni cilvēku. Province administratīvi sīkāk dalās 82 komūnās.

Itālijas provinces
Sicīlijas provinces
Peloponesas karš

Peloponesas karš () bija karš Senajā Grieķijā starp Atēnu vadīto Dēlas savienību u un Peloponesas līgu, kuru vadīja Sparta. Tas notika no 431. gada p.m.ē. līdz 404. gada p.m.ē. 25. aprīlim. Vēsturnieki tradicionāli šo karu iedala trijos posmos.

Pirmais posms (Arhimāda karš) ilga no 431. līdz 421. gadam, tas noslēdzās ar miera līgumu starp Atēnām un Spartu uz 50 gadiem, tomēr tas drīz vien tika pārkāpts, atsākot karadarbību. 
Otrais posms (ceturtā Sicīlijas ekspedīcija) ilga no 415. līdz 413. gadam, kad tas noslēdzās ar atēniešu flotes iznīcināšanu. 
Trešais posms (Dekelejas karš) ilga no 413. līdz 404. gadam. 405. gadā spartieši uzvarēja kaujā pie Aigospotamas, 404. gadā Atēnas padevās.

Sekas 
Vienotības trūkums, biežā sabiedroto maiņa, savstarpējie brāļu kari novājināja Grieķijas valstis, un tās nonāca Maķedonijas ķēniņa Filipa II varā.

Atsauces 
Kopējās

Ārējās saites 

Senā Grieķija
5. gadsimts p.m.ē.
Juris Rēdlihs-Raiskums

Juris Rēdlihs-Raiskums (dzimis , miris ) bija latviešu futbolists, treneris, tiesnesis.

Spēlētāja karjeras laikā pārstāvējis Rīgas "Unions" klubu. 1922. gadā kļuva par tiesnesi, bija viens no vadošajiem Latvijā. 1923. gadā bijis viens no Rīgas FK dibinātājiem, arī vadījis klubu līdz pat 1944. gadam (izņemot neilgu laiku 1938. gadā), kad tas beidzis darbību. Divas reizes vadījis Latvijas Futbola savienību (1924, 1935—1939). Trenējis Latvijas futbola izlasi, bijis izlases treneris arī . Vēl bijis dažādu klubu treneris.

Piedalījies Latvijas brīvības cīņās, bijis Latvijas brīvvalsts armijas pulkvežleitnants.

Atsauces 
Kopējās

 

1890. gadā dzimušie
1971. gadā mirušie
Kuldīgas novadā dzimušie
Latvijas futbolisti
Latvijas futbola treneri
Latvijas futbola izlases treneri
Stāmeriene

Stāmeriene ir pieturas punkts šaursliežu dzelzceļa līnijā Gulbene—Alūksne. Tas atrodas Gulbenes novada Stāmerienas ciemā. Pieturas punktā saglabājusies sākotnējā stacijas ēka no sarkaniem ķieģeļiem, tajā ir uzgaidāmā telpa pasažieriem.

Vēsture 
Stacija atklāta reizē ar dzelzceļa līnijas Pļaviņas—Valka uzbūvēšanu. 20. gadsimta sākumā Stāmerienē plānots izveidot mezgla staciju, pagarinot līdz šejienei līniju Abrene—Sita, tomēr tas netika īstenots (Sitas līnija tika savienota ar Gulbeni 1916. gadā). No 1919. līdz 1927. gadam stacija saukta par Stāmeri. Vēlāk stacija pārveidota par pieturas punktu un tās ceļi nojaukti, tomēr kravas rampas uzbērums pretim stacijas ēkai ir daļēji saglabājies (tiek izmantots kā estrāde).

Attēlu galerija

Ārējās saites 
 Alūksnes šaursliežu vilciens atiet no Stāmerienes 04.09.2010 (video)
 Stāmerienes pieturas fotogrāfijas

Atsauces 

Dzelzceļa līnijas Gulbene—Alūksne stacijas un pieturas punkti
Stāmerienas pagasts
Dzelzceļa stacijas Latvijā
Kalniena (stacija)

Kalniena ir izmaiņas punkts šaursliežu dzelzceļa līnijā Gulbene—Alūksne. Tas atrodas Gulbenes novada Stāmerienas pagastā, ap 2 km uz dienvidiem no Kalnienas ciema. Saglabājusies sākotnējā stacijas koka ēka, tajā ir uzgaidāmā telpa pasažieriem.

Vēsture 
Stacija atklāta reizē ar dzelzceļa līnijas Pļaviņas—Valka uzbūvēšanu  un sākumā saukta par Kalnamuižu, bet par Kalnienu pārdēvēta 1927. gadā. Vēlāk stacija pārveidota par pieturas punktu un tās ceļi nojaukti. 2005. gadā uzbūvēts otrs sliežu ceļš, lai vilcieni varētu izmainīties maršruta vidū (tiek izmantots īpašos gadījumos).  2011. gadā uzsākta stacijas ēkas rekonstrukcija tās sliktā stāvokļa dēļ.

Attēlu galerija

Ārējās saites 
 Kalnienas stacijas fotogrāfijas 
 Kalnienas stacija. LDz īsfilma.

Atsauces 

Dzelzceļa līnijas Gulbene—Alūksne stacijas un pieturas punkti
Stāmerienas pagasts
Dzelzceļa stacijas Latvijā
Vēršupīte (Vecslocenes pieteka)

Vēršupīte (arī Ķemerupe, Vēršupe) ir upe Latvijā, Vecslocenes pieteka Zemgales ziemeļrietumos. Upes izteka, pēc vieniem avotiem, ir no Kubuliņa dīķa dienvidos no Ozolpils un augštecē tiek saukta par Stirnupīti, bet pēc cita — no grāvju sistēmas mežā dienvidaustrumos no Smārdes. Upe tek pa Tukuma un Engures novadiem un lejtecē pa Jūrmalas pilsētu. Šķērso Ķemeru nacionālā parka teritoriju un uzņem Ķemeru-Smārdes tīreļa ziemeļdaļas ūdeņus. Vēršupītes krastos iztek minerālūdeņi, ko izmantoja Ķemeru dziednīcas. Upi trīs reizes šķērso autoceļš A10, bet pie Ķemeriem — Rīgas—Ventspils dzelzceļš. Lielākās pietekas - Lūžņu grāvis un Stirnupīte.

Atsauces 

Tukuma novada upes
Engures novada upes
Jūrmalas upes
Kaņiera baseina upes
Umernieki

Umernieki ir pieturas punkts šaursliežu dzelzceļa līnijā Gulbene—Alūksne. Tas atrodas Alūksnes novadā Annas pagastā netālu no Annas ciema. Stacijas ēka tiek izmantota kā dzīvojamā māja, tomēr tajā ir arī pasažieriem pieejama uzgaidāmā telpa.

Vēsture 
Umernieku pietura atklāta 1928. gadā. Tagadējā stacijas ēka celta 1937. gadā. Tā ir vienkārša guļbaļķu konstrukcija, apmesta ar kaļķu javu.

Attēlu galerija

Ārējās saites 
 Umernieku stacijas fotogrāfijas 
 Pasažieru vilciens Alūksne - Gulbene pienāk Umernieku stacijā (video)

Atsauces 

Dzelzceļa līnijas Gulbene—Alūksne stacijas un pieturas punkti
Annas pagasts
Dzelzceļa stacijas Latvijā
Kodijs Hodžsons

Kodijs Hodžsons (; dzimis 1990. gada 18. februārī) ir bijušais kanādiešu hokejists, centra uzbrucējs. Karjeras laikā aizvadījis 328 spēles Nacionālās hokeja līgas klubos Vankūveras "Canucks", Bufalo "Sabres" un Našvilas "Predators", atzīmējies ar 142 rezultativitātes punktiem. Kanādas hokeja izlases sastāvā spēlējis 2014. gada Pasaules čempionātā.

Spēlētāja karjera 
Pēc vairākām Ontārio hokeja līgā aizvadītām sezonām, Hodžsons savu profesionāļa karjeru sāka 2010.—11. gada sezonā Amerikas hokeja līgas kluba Manitobas "Moose" sastāvā. Sezonas gaitā uzbrucējs aizvadīja 20 spēles arī Vankūveras "Canucks" rindās. 2011.—12. gada sezonā Hodžsons jau bija izcīnījis vietu "Canucks" pamatsastāvā, taču sezonas otrajā pusē tika aizmainīts uz Bufalo "Sabres".

2012.—13. un 2013.—14. gada sezonās bija viens no vadošajiem "Sabres" uzbrucējiem. 2014.—15. gada sezonā guva vien 13 punktus, un pēc sezonas beigām "Sabres" izpirka spēlētāja līgumu. 2015. gada jūlijā noslēdza viena gada līgumu ar Našvilas "Predators". Sezonas gaitā Hodžsons tika nosūtīts uz AHL. 2016. gada oktobrī, būdams neapmierināts ar savu sniegumu pēdējās sezonās, Hodžsons lēma noslēgt spēlētāja karjeru.

Kanādas hokeja izlases sastāvā spēlējis 2014. gada Pasaules čempionātā. Junioru vecumā spēlējis 2009. gada Pasaules čempionātā junioriem, tajā kopā ar izlasi izcīnot zelta medaļas un noslēdzot to kā turnīra rezultatīvākais spēlētājs. Spēlējis arī 2008. gada Pasaules čempionātā U-18 jauniešiem.

Ārējās saites 

1990. gadā dzimušie
Kanādas hokejisti
Vankūveras "Canucks" spēlētāji
Bufalo "Sabres" spēlētāji
Našvilas "Predators" spēlētāji
NHL drafta pirmās kārtas izvēles
Džeimss van Rīmsdaiks

Džeimss van Rīmsdaiks (James van Riemsdyk; dzimis 1989. gada 4. maijā) ir amerikāņu hokejists, kreisās malas uzbrucējs. Pašlaik (2018) van Rīmsdaiks pārstāv Nacionālās hokeja līgas klubu Filadelfijas "Flyers".

Spēlētāja karjera 
Profesionāļa karjeru van Rīmsdaiks uzsāka 2009.—10. gada sezonā, kuru hokejists aizvadīja NHL kluba Filadelfijas "Flyers" sastāvā. Jau savā pirmajā sezonā hokejists kopā ar klubu sasniedza Stenlija kausa finālu. 2012. gada vasarā uzbrucējs tika aizmainīts uz Toronto "Maple Leafs" vienību. 2013.—14. un 2014.—15. gada sezonās van Rīmsdaiks bija otrs rezultatīvākais "Maple Leafs" spēlētājs aiz Fila Kesela. 2016.—17. gada sezonu van Rīmsdaiks noslēdza ar 62 rezultativitātes punktiem, kas ir rezultatīvākā sezona viņa NHL karjerā. Arī šo sezonu viņš noslēdza kā otrs rezultatīvākais komandas spēlētājs aiz līgas labākā debitanta Ostona Metjūza.

2018. gada vasarā van Rīmsdaiks atgriezās Filadelfijas "Flyers", noslēdzot ar komandu piecu gadu līgumu.

ASV hokeja izlases sastāvā spēlējis 2014. gada olimpisko spēļu turnīrā, kā arī 2011. gada Pasaules čempionātā. Junioru vecumā spēlējis 2009., 2008. un 2007. gada Pasaules čempionātos junioriem, 2007. gadā kopā ar izlasi izcīnot bronzas medaļas.

Ārējās saites 

1989. gadā dzimušie
ASV hokejisti
Filadelfijas "Flyers" spēlētāji
Toronto "Maple Leafs" spēlētāji
NHL drafta pirmās kārtas izvēles
Hokejisti 2014. gada ziemas olimpiskajās spēlēs
Jākobs Markstrems

Jākobs Markstrems (; dzimis 1990. gada 31. janvārī) ir zviedru hokejists, vārtsargs. Pašlaik (2020) Markstrems pārstāv Nacionālās hokeja līgas klubu Kalgari "Flames".

Spēlētāja karjera 
Profesionāļa karjeru Markstrems uzsāka jau 17 gadu vecumā, kad 2007.—08. gada sezonā debitēja Zviedrijas Elitsērijas kluba Brynäs IF sastāvā. Nākamās divas sezonas Markstrems pildīja jau Brynäs IF pamatvārtsarga lomu, 2010. gadā izcīnot sezonas labākā vārtsarga, kā arī labāka debitanta balvas.

2010. gada vasarā Markstrems pārcēlās uz Ziemeļameriku, kur pievienojās Amerikas hokeja līgas klubam Ročesteras "Americans". 2010.—11. gada sezonā Markstrems aizvadīja vienu spēli Floridas "Panthers" rindās, taču nākamajā sezonā viņš "Panthers" formā laukumā devās septiņās spēlēs. 2012.—13. gada sezonā Markstrems aizvadīja visvairāk spēles starp visiem "Panthers" vārtsargiem.

2013.—14. gada sezonā Markstrems "Panthers" rindās aizvadīja vien 12 spēles, un sezonas otrajā pusē tika aizmainīts uz Vankūveras "Canucks", kur kļuva par komandas otro vārtsargu aiz Edija Leka. 2017. gadā Markstrems kļuva par komandas pamatvārtsargu. 2020. gadā hokejists pievienojās Kalgari "Flames".

Zviedrijas hokeja izlases rindās izcīnījis zelta medaļas 2013. gada Pasaules čempionātā. Markstrems spēlējis arī 2010. gada Pasaules čempionātā, tajā kopā ar izlasi izcīnot bronzas medaļas, kā arī 2009. un 2010. gada Pasaules čempionātos junioriem, 2009. gadā izcīnot sudraba, bet 2010. gadā — bronzas medaļas. 2009. gadā Markstrems ieguva arī turnīra labākā vārtsarga balvu.

Ārējās saites 

1990. gadā dzimušie
Zviedrijas hokejisti
Floridas "Panthers" spēlētāji
Vankūveras "Canucks" spēlētāji
Kalgari "Flames" spēlētāji
Pernels Karls Sabens

Pernels Karls Sabens (; dzimis 1989. gada 13. maijā) ir kanādiešu hokejists, aizsargs. Savas karjeras laikā Sabens spēlējis  Nacionālās hokeja līgas klubu Ņūdžersijas "Devils", Monreālas "Canadiens", Nešvilas "Predators" sastāvos.

Viņš jaunākais brālis Malkolms arī ir profesionāls hokejists.

Spēlētāja karjera 
Pēc četrām Ontārio hokeja līgā aizvadītām sezonām, profesionāļa karjeru Sabens uzsāka 2009.—10. gada sezonā Amerikas hokeja līgas kluba Hamiltonas "Bulldogs" sastāvā. Sezonas gaitā gan Sabens aizvadīja 16 spēles arī Monreālas "Canadiens" rindās. Nākamajā sezonā Sabens bija "Canadiens" pamatsastāva spēlētājs, sezonu noslēdzot kā komandas rezultatīvākais aizsargs. 2012.—13. gada sezonā kā līgas labākais aizsargs ieguva Džeimsa Norisa balvu. Turpmākajās sezonās pieauga Sabena rezultativitāte, 2014.—15. gada sezonu viņam noslēdzot ar 60 rezultativitātes punktiem.

2016. gada jūnija nogalē tika aizmainīts uz Našvilas "Predators", "Canadiens" pretī iegūstot Šī Veiberu. 2017. gadā Sabens kopā ar "Predators" sasniedza Stenlija kausa finālsēriju, tajā gan piekāpjoties Pitsburgas "Penguins". 2019. gada jūnijā Sabens tika aizmainīts uz Ņūdžersijas "Devils".

Kanādas hokeja izlases rindās kļuvis par 2014. gada olimpisko čempionu, spēlējis arī 2013. gada Pasaules čempionātā. Junioru izlases sastāvā spēlējis 2008. un 2009. gada Pasaules čempionātos junioriem, abos kopā ar izlasi izcīnot zelta medaļas. 2014.gada 2.augustā Sabens parakstīja 8 sezonu līgumu ar Monreālas "Canadiens" par 72 miljoniem, tādējādi kļūstot par līgas vislabāk apmaksāto aizsargu.

2022. gada 20. septembrī P.K.Sabens paziņoja par spēlētāja karjeras noslēgumu.

Ārējās saites

Atsauces 

1989. gadā dzimušie
Kanādas hokejisti
Monreālas "Canadiens" spēlētāji
Našvilas "Predators" spēlētāji
Ņūdžersijas "Devils" spēlētāji
Hokejisti 2014. gada ziemas olimpiskajās spēlēs
Olimpiskās zelta medaļas ieguvēji
Ontārio dzimušie
Alūksne (stacija)

Alūksne ir šaursliežu dzelzceļa līnijas Gulbene—Alūksne galastacija. Tā atrodas Alūksnes pilsētā, tās dienvidu nomalē. Divreiz dienā no Gulbenes uz Alūksni kursē pasažieru vilciens. Kravas satiksmes stacijā nav (uz bijušā elevatora pievedceļa vēsturei saglabāts šaursliežu preču vagons). Neskaitot stacijas pasažieru ēku, stacijā saglabājušās noliktavu ēkas un bijušā elevatora ēka. Aiz Jāņkalna ielas (bijušās pārbrauktuves) stacijas ziemeļu galā saglabājušies apmēram 300 m neizmantota sliežu ceļa Apes virzienā.

2018.gada 1.septembrī restaurētajā Bānīša stacijas bagāžas šķūnī apmeklētājiem durvis vēra multimediāla ekspozīcija "Alūksnes Bānīša stacija", kas veltīta Baltijā vienīgajam regulārajam pārvadājumiem izmantotajam šaursliežu dzelzceļam. 10 staciju stāsti vēsta par dzelzceļa vēsturi, laikmetu ainām un Bānīti kā palīgu, darbavietu un iedvesmas avotu.

Pasažieru pārvadājumi

Vēsture 
Stacija atklāta reizē ar dzelzceļa līnijas Pļaviņas—Valka uzbūvēšanu; sākumā saucās Marienburga. No sākotnējās stacijas ēkas palikusi tikai viena trešdaļa kara postījumu dēļ. Pirms kara ēka bija līdzīga Vecgulbenes vai Valkas staciju ēkām.

Attēlu galerija

Atsauces

Ārējās saites 

 Alūksnes stacijas fotogrāfijas 

Dzelzceļa līnijas Gulbene—Alūksne stacijas un pieturas punkti
Alūksne
Dzelzceļa stacijas Latvijā
Agridžento province

Agridžento province () ir viena no Itālijas 110 provincēm. Tā atrodas Sicīlijas reģionā. Provinces lielākā pilsēta un administratīvais centrs ir Agridžento. Nākamās lielākās pilsētas ir Šaka, Likata, Kanikati un Favāra. 2011. gada beigās provincē dzīvoja aptuveni 453 tūkstoši cilvēku. Province administratīvi sīkāk dalās 43 komūnās.

Itālijas provinces
Sicīlijas provinces
Drabeši

Drabeši ir ciems Cēsu novada Drabešu pagastā. Izvietojies starp Āraišu ezeru un autoceļu A2  no pagasta pārvalde «Ausmās»,  no novada centra Cēsīm un  no Rīgas.

Apdzīvotā vieta izveidojusies ap bijušās Drabešu muižas (Drobbusch) centru. Drabešos atrodas Drabešu internātpamatskola. Netālās Drabešu vējdzirnavas un dzirnavnieka māja ir valsts nozīmes arhitektūras piemineklis, bet trīs krāsnis muižas pilī — mākslas pieminekļi.

Atsauces
Soprāns

Soprāns () ir augstākais cilvēka balss tips. Lielākoties soprāns tiek saistīts ar sievietes dziedājumu, taču pastāv arī zēnu soprāns (līdz balss lūzumam), retāk arī vīriešu kastrātu dziedājums, vai vīriešu falsets, kas iekļaujas soprāna balss diapazonā. Renesanses un baroka laikmeta mūzikā soprāns tiek apzīmēts arī kā diskants. Soprāna balss diapazona robežas ir no Do pirmās oktāvas līdz Fa trešajai oktāvai. Četru balsu pamatsistēmā (soprāns, alts, tenors, bass) soprāns tiek klasificēta kā pirmā balss.

Operā soprāns, atkarībā no balss tesitūras, tembra, skaļuma, kā arī izpildāmās lomas rakstura, tiek iedalīts sekojošās kategorijās:

Soprāns — vispārējs apzīmējums.
Kolaratūrsoprāns — soprāna paveids, kam raksturīgs kustīgums, veiklība fioritūrās un pasāžās, kā arī tembra dzidrums un brīvs skanējums augšējā reģistrā.
Liriskais soprāns — soprāna paveids, kam raksturīgs maigs tembrs un elastīgums.
Dramatiskais soprāns — soprāna paveids, kam iezīmīgs spēcīgs skanējums visa diapazona apjomā.
 Kontrsoprāns

Zināmākās operu ārijas soprānam 
Norma (V. Bellīni "Norma")
Mihaela (Ž. Bizē "Karmena")
Jaroslavna (A. Borodina "Kņazs Igors")
Izolde (R. Vāgnera "Tristans un Izolde")
Zīglinde (R. Vāgnera "Valkīra")
Elza (R. Vāgnera "Loengrīns")
Violeta (Dž. Verdi "Traviata")
Dezdemona (Dž. Verdi "Otello")
Aīda (Dž. Verdi "Aīda")
Lēdija Makbeta (Dž. Verdi "Makbets")
Leonora (Dž. Verdi "Trubadūrs")
Kleopatra (G. F. Hendeļa "Jūlijs Cēzars Ēģiptē")
Ludmila (M. Gļinkas "Ruslans un Ludmila")
Margarita (Š. Guno "Fausts")
Džuljeta (Š. Guno "Romeo un Džuljeta")
Nāriņa (A. Dvoržāka "Nāriņa")
Anna Boleina (G. Doniceti "Anna Boleina")
Lučija (G. Doniceti "Lučija di Lammermūra")
Marija Stjuarte (G. Doniceti "Marija Stjuarte")
Suzanna (V. A. Mocarta "Figaro kāzas")
Nakts ķēniņiene (V. A. Mocarta "Burvju flauta")
Manona (Dž. Pučīni "Manona Lesko")
Mimī (Dž. Pučīni "Bohēma") 
Toska (Dž. Pučīni "Toska") 
Turandota (Dž. Pučīni "Turandota")
Sniegbaltīte (N. Rimska-Korsakova "Sniegbaltīte")
Marfa (N. Rimska-Korsakova "Cara līgava")
Tamāra (A. Rubinšteina "Demons")
Tatjana (P. Čaikovska "Jevgēņijs Oņegins")
Jolanta (P. Čaikovska "Jolanta")
Līza (P. Čaikovska "Pīķa dāma")
Salomeja (R. Štrausa "Salomeja")  
Elektra (R. Štrausa "Elektra")

Izmantotā literatūra 
Kārkliņš, Ludvigs. Mūzikas Leksikons. Izd. R.: "Zvaigzne", 1990. — 336. lpp., il. .

Vokālā mūzika
Balss tipi
Balss
Spānijas hokeja izlase

Spānijas hokeja izlase ir izlase, kas pārstāv Spāniju starptautiskās hokeja sacensībās. Pašlaik (2022) tā atrodas 32. vietā Starptautiskās hokeja federācijas vīriešu hokeja izlašu rangā.
2021. gadā tā bija iedalīta IIHF Pasaules čempionāta IIA divīzijā.

Atsauces 

Hokejs Spānijā
Eiropas hokeja izlases
Aleksandrova (Piedrujas pagasts)

Aleksandrova  ir ciems Krāslavas novadā, Piedrujas pagastā. Izvietojusies Daugavas labajā krastā iepretī Baltkrievijas Drujas ciematam  no novada centra Krāslavas un  no Rīgas. Praktiski  saplūdusi ar blakus esošo Piedruju, no kuras atdala Marku upīte. Ciema rietumos atrodas Kaloda ezers.

Aleksandrovā atrodas pārceltuve pāri Daugavai uz Baltkrievijas krastu, robežpārejas punkts (abi nedarbojas), viesnīca, veikals.

Atsauces
Bassbaritons

Bassbaritons () ir vīriešu vokālās balss tips, kas daļēji pārklājas ar basu un baritonu balss diapazonu un ietver sevī galvenās šo balss tipu īpašības. Bassbaritona balss diapazona robežas ir no fa lielās oktāvas līdz fa# pirmajai oktāvai.

Bassbaritons kā atsevišķi izdalāms balss apakštips radās 19. gadsimta beigās, lai raksturotu vīriešu balsi, kāda bija nepieciešama Riharda Vāgnera grandiozajos operdarbos.

Bassbaritona balsi raksturo divi galvenie pamatprincipi — dziedātājam jājūtas pietiekami komfortabli klasiskajā baritona diapazonā, bet vienlaikus jāspēj sasniegt basu tembrālo dziļumu.

Tiek izšķirti "liriskie bassbaritoni" un "dramatiskie bassbaritoni".

Operu ārijas 
Dons Picaro (L. van Bēthovena "Fidelio")
Mefistofelis (Š. Guno "Fausts")
Dons Žuans (V. A. Mocarta "Dons Žuans")
Dons Alfonso (V. A. Mocarta "Cosi fan tutte")
Figaro (V. A. Mocarta "Figaro kāzas")
Eskamiljo (Ž. Bizē "Karmena")
Igors (A. Borodina "Princis Igors") 
Porgijs Dž. Geršvins "Porgijs un Besa")
Skarpija (Dž. Pučīni "Toska")
Holandietis (R. Vāgnera "Klīstošais holandietis")
Hanss Sakss (R. Vāgnera "Nirnbergas meistardziedoņi")

Literatūra 
 Kārkliņš, Ludvigs. "Mūzikas leksikons". Izd. R.: "Zvaigzne", 1990. — 336. lpp., il. .

Vokālā mūzika
Balss tipi

ru:Баритон#Разновидности
Erols Flinns

Erols Leslijs Tompsons Flinns (Errol Leslie Thomson Flynn; dzimis , miris ) bija austrāliešu aktieris. Pazīstams ar lomām tādās filmās kā Captain Blood (1935), The Adventures of Robin Hood (1938), The Sea Hawk (1940), They Died with Their Boots On (1941), Gentleman Jim (1941) un Adventures of Don Juan (1948).

Ārējās saites 

1909. gadā dzimušie
1959. gadā mirušie
Austrāliešu kinoaktieri
Hobartā dzimušie
Autosan SA

AUTOSAN SA ir poļu autobusu ražotājs. Uzņēmums atrodas Sanokā, Polijā. Tā pārdošanas tīkls ietver Eiropu (arī ārpus ES valstīm), Āfriku un Āziju. Pašlaik ražo aptuveni 300 autobusus gadā.

Produkti
 autobusi
 starppilsētu autobusi
 pilsētas autobusi
 Īpaši autobusi (cietuma furgoni, policijas autobusi, skolas autobusi)
 rezerves daļas vilcieniem

Ārējās saites 
 Oficiālā mājaslapa 

Polijas uzņēmumi
Autobusu ražotāji
Jiezna

Jiezna () ir pilsēta Lietuvā uz dienvidiem no Kauņas. Pilsētas tiesības no 1959. gada. 

Pirmoreiz rakstos minēta 1492. gadā. 1633. gadā apdzīvotā vieta nokļuva Pacu augstmaņu ģimenes īpašumā. Tika uzcelta baznīca un pils. 1919. gada februārī pie Jieznas notika pirmās kaujas Lietuvas-padomju kara laikā.

Ārējās saites 
 

Lietuvas pilsētas
Rīdzene

Rīdzene (agrāk arī Pauči) ir apdzīvota vieta Cēsu novadā. Vaives pagasta centrs. Izvietojies pagasta vidienē pie autoceļa A2  no novada centra Cēsīm un  no Rīgas.

Apdzīvotā vieta izveidojusies padomju gados kā Baltijas zonālās mašīnu izmēģinājumu stacijas ciemats. Nosaukts pēc netālās Rīdzenes upītes. Rīdzenē atrodas pasts, feldšeru un vecmāšu punkts, bibliotēka un pagasta pārvalde.

Atsauces 

Latvijas pagastu centri
Ķēdaiņu "Nevežis" (basketbols)

Ķēdaiņu basketbola klubs "Nevežis" () ir profesionāls basketbola klubs, kas ir bāzēts Ķēdaiņos, Lietuvā. Pašlaik (2012) tas startē Lietuvas basketbola līgā un Baltijas basketbola līgā. Pastāvēšanas vēsturē "Nevežis" ir izcīnījis vienu Lietuvas otrās līgas čempionu titulu (2002), kā arī tas divas reizes ir uzvarējis BBL izaicinājuma kausā (2005, 2008).

Ārējās saites 
  
 LKL profils 

Lietuvas basketbola klubi
Panevēžas "Lietkabelis"

Panevēžas "Lietkabelis" () ir profesionāls basketbola klubs, kas ir bāzēts Panevēžā, Lietuvā. Pašlaik (2012) tas startē Lietuvas basketbola līgā un Baltijas basketbola līgā. Pastāvēšanas vēsturē "Lietkabelis" ir vienreiz uzvarējis BBL izaicinājuma kausā (2012).

Ārējās saites 
  
 LKL profils 

Lietuvas basketbola klubi
Viļņas "Sakalai"

Viļņas "Sakalai" () ir profesionāls basketbola klubs, kas ir bāzēts Viļņā, Lietuvā. Pašlaik (2012) tas startē Lietuvas basketbola līgā un Baltijas basketbola līgā. Pastāvēšanas vēsturē "Sakalai" ir vienreiz uzvarējis BBL izaicinājuma kausā (2009), tāpat tikusi svinēta uzvara Lietuvas otrajā līgā (1994).

Lietuvas basketbola klubi
Bērzkrogs (Veselavas pagasts)

Bērzkrogs (agrāk arī Bērzeskrogs) ir apdzīvota vieta Cēsu novada Veselavas pagastā. Izvietojies pagasta ziemeļdaļā autoceļu A2 un P30 krustojumā  no pagasta centra Veselavas,  no novada centra Cēsīm un  no Rīgas.

Apdzīvotā vieta izveidojusies satiksmes ceļu krustojumā pie kroga un zirgu pasta stacijas. Izaugusi padomju gados kā kolhoza «Veselava» ciemats. Bērzkrogā atrodas bērnudārzs, feldšeru un vecmāšu punkts, vairāki veikali, degvielas uzpildes stacija, kafejnīca, viesu nams. Zirgu pasta stacija un Bērzkrogs (mūsdienās kafejnīca) ir vietējas nozīmes vēstures pieminekļi.

Atsauces 

Cēsu novada ciemi
Bārbele

Bārbele ir ciems Latvijas dienvidos, Zemgalē, Bauskas novada Bārbeles pagasta centrs. Bārbelē atrodas pagasta pārvalde, luterāņu baznīca, bibliotēka, doktorāts, pasta nodaļa, tautas nams, vairāki veikali. Bārbelē krustojas reģionālie autoceļi P87 un P89. Attālums līdz novada centram Bauskai — 27,5 km, līdz Rīgai — 68 km.

Līdz 2012. gada septembrim Bārbelē (dažus kilometrus ārpus ciema Valles virzienā) darbojās pamatskola, kuras ēkā 2018. gadā atvēra Bārbeles Zēnu pamatskolu, kas darbojas pēc Montesori filozofijas.

Vēsture 

1504. gada avotos pirmo reizi rakstos minēta Mazbārbeles (Klein-Barbern) un Lielbārbeles (Gross-Barbern) muiža. 1567. gadā Kurzemes hercogs Gothards Ketlers uz Mazbārbeles muižas zemes lika uzcelt baznīcu. Tā vairākkārt ir degusi un atjaunota, pašreizējā Bārbeles baznīcas ēka celta 1789. gadā un pārbūvēta 1822. gadā.

Netālu no Bārbeles atrodas sēravots, kura ūdens dziednieciskās īpašības ir pazīstamas jau kopš Kurzemes hercogistes laikiem. 18. gadsimtā pie tā izveidotā sērūdens vannu dziedniecības iestāde bija pirmais šāda veida objekts Latvijā.

Atsauces 

Latvijas pagastu centri
Veselava

Veselava (agrāk arī Veselauska) ir apdzīvota vieta Cēsu novada Veselavas pagastā, pagasta centrs. Izvietojies pagasta ziemeļdaļā Rauņa pietekas Gūžupes krastos pie autoceļa P30  no novada centra Cēsīm un  no Rīgas.

Apdzīvotā vieta izveidojusies ap bijušās Veselavas muižas (Wesselshof) centru. Veselavā atrodas pagasta pārvalde, tautas nams, pasts (visi izvietojušies muižas pilī). Veselauskas muižas komplekss, parks un kapliča ir vietējas nozīmes kultūrvēstures pieminekļi. Veselavas kapsētā apglabāti 12 Latvijas brīvības cīņās krituši igauņu karavīri, uzstādīts piemineklis.

Atsauces 

Cēsu novada ciemi
Birkineļi

Birkineļi vai Birkeneļi ir apdzīvota vieta Daugavpils novada Kalkūnes pagastā. Izvietojušies pagasta dienvidaustrumos  no pagasta centra Kalkūniem,  no novada domes Daugavpilī un  no Rīgas.

Apdzīvotā vieta izveidojusies ap bijušās Birķeneļu pusmuižas (Berkenhagen, Биркенгегенъ) centru. No 1872. līdz 1881. gadam pusmuižas nomnieki bija vēlākā dzejnieka Raiņa vecāki. Pašlaik bijušajā Birķeneļu pusmuižā darbojas Daugavpils rajona Kultūras un izglītības centrs, bet Raiņa mājā — memoriālais muzejs. Birkeneļu luterāņu baznīca (slēgta) ir vietējas nozīmes arhitektūras piemineklis.

Atsauces
Launkalne

Launkalne (agrāk — Launkalns) ir ciems Smiltenes novada Launkalnes pagastā, pagasta centrs. Izvietojies pagasta dienviddaļā 1,5 km no autoceļa A2 pie Ruņģupītes ietekas Rauzā 18 km no novada centra Smiltenes un 118 km no Rīgas.

Apdzīvotā vieta izveidojusies pie bijušās Launkalna muižas (Launekaln) centra. Vēstures avotos pirmoreiz minēta 1584. gadā sakarā ar katoļu kapelu Kapeņkalnā. Vietas nosaukums, domājams, cēlies no igauņu valodas lõuna — ‘dienvidi’ — “kalns dienvidos [no igauņiem]”. Izaugusi padomju gados kā padomju saimniecības “Launkalne” ciemats.

Launkalnē atrodas pagasta pārvalde, sākumskola, tautas nams, bibliotēka, feldšeru punkts, pasts, veikals.

Atsauces 

Latvijas pagastu centri
Altajs

Altajs (; ; ; ; ), ir kalnu sistēma Centrālāzijā. Atrodas Krievijas, Kazahstānas, Mongolijas un Ķīnas teritorijā. Austrumos Altajs saplūst ar Sajāniem un Hangaju, dienvidos pāriet Gobi plakankalnē, pārējās debespusēs Altaju norobežo līdzenumi. 
Altajā sākas vairākas lielas upes, arī uz ziemeļiem plūstošās Oba un Irtiša. Kalnu sistēmas augstākais punkts ir 4506 m augstā Beluha uz Krievijas Federācijas Altaja Republikas un Kazahstānas robežas.

Attēli

Ārējās saites 

Kalnu sistēmas
Kazahstānas reljefa formas
Krievijas kalnu grēdas
Ķīnas ģeogrāfija
Mongolijas reljefa formas
Altaja Republika
Altaja novads
Zvaigžņu kari: Klonu uzbrukums

"Zvaigžņu kari: II daļa. Klonu uzbrukums" () ir 2002. gada ASV zinātniskās fantastikas filma, kuras režisors ir Džordžs Lūkass. Šī ir piektā uzņemtā "Zvaigžņu karu" sāgas daļa un otrā daļa sāgas priekšvēstures triloģijā. Galvenās lomas filmā atveido Jūens Makgregors, Heidens Kristensens, Natālija Portmane, Jans Makdiarmids, Semjuels Džeksons, Kristofers Lī, Entonijs Danielss, Kenijs Beikers un Frenks Ozs. Filmas pirmizrāde notika . Šī ir "Zvaigžņu karu" sērijas garākā filma.

Sižets 
Filmas darbība norisinās desmit gadus pēc filmas "Zvaigžņu kari: Ļaunumu vēstošā ilūzija" notikumiem, kad tūkstošiem planētu sistēmu lēnām atdalās no Galaktiskās Republikas un pievienojas jaunizveidotajai Neatkarīgo sistēmu konfederācijai, kuru vada bijušais džedu meistars grāfs Dukū. Uz pilsoņu kara robežas esošajā galaktikā Obi-Vans Kenobi izmeklē noslēpumainu slepkavības mēģinājumu pret senatoru Padmi Amidalu, kura rezultātā viņš atklāj slepeni veidotu klonu armiju, kas kalpo Republikai, un patiesību, kas slēpjas aiz separātistu kustības. Tikmēr viņa māceklis Anakins Debesgājējs, kuram tiek uzdots aizsargāt Padmi Amidalu, izveido ar viņu slepenas attiecības.

Atsauces

Ārējās saites 

2002. gada filmas
Zvaigžņu kari
Džordža Lukasa filmas
Zvaigžņu kari: Džedu atgriešanās

"Zvaigžņu kari: VI daļa. Džedu atgriešanās" (, dažreiz saukta arī par "Zvaigžņu kari: Džedaju atgriešanās") ir 1983. gada amerikāņu zinātniskās fantastikas filma, kuras režisors ir Ričards Makvands. Šī ir trešā uzņemtā "Zvaigžņu karu" sāgas daļa un sestā daļa sāgas oriģinālajā triloģijā. Galvenās lomas filmā atveido Marks Hemils, Harisons Fords, Kerija Fišere, Billijs Dī Viljamss, Entonijs Denjelss, Deivids Prouss, Jans Makdiarmids, Kenijs Beikers, Pīters Maihevs, Frenks Ozs. Filmas darbība norisinās apmēram vienu gadu pēc filmas "Zvaigžņu kari: Impērija dod atbildes triecienu" notikumiem. Filmas pirmizrāde notika .

Atsauces

Ārējās saites 

1983. gada filmas
Zvaigžņu kari
Peskāras province

Peskāras province () ir viena no Itālijas 110 provincēm. Tā atrodas Abruco reģionā. Provinces lielākā pilsēta un administratīvais centrs ir Peskāra. Pārējās lielākās pilsētas ir Montesilvāno, Spoltore, Čita Santandželo un Penne. 2011. gada maijā provincē dzīvoja aptuveni 324 tūkstoši cilvēku. Province administratīvi sīkāk dalās 46 komūnās.

Itālijas provinces
Abruco provinces
Santusa

Santusa () ir pilsēta Brazīlijas dienvidaustrumos, Sanpaulu štatā, 72 km uz dienvidiem no Sanpaulu pilsētas. Tā ir viena no lielākajām Brazīlijas ostas pilsētām. 2010. gadā pilsētā dzīvoja aptuveni 420 tūkstoši iedzīvotāju, bet tās aglomerācijā — 1,5 miljoni.

Pilsētā bāzējās futbola klubs Santos Futebol Clube, kurā lielāko daļu no savas karjeras pavadīja pasaulē slavenais futbolists Pele.

Atsauces

Ārējās saites 

Brazīlijas pilsētas
Grundzāle

Grundzāle (agrāk — Dzeņi) ir ciems Smiltenes novada Grundzāles pagastā, pagasta centrs. Izvietojies pagasta vidusdaļā Vecpalsas krastos pie autoceļa A2 no novada centra Smiltenes un 145 km no Rīgas centra.

Apdzīvotā vieta veidojusies kā Dzeņu (Dsenne) miestiņš pie Pleskavas šosejas. Izaugusi padomju gados kā Grundzāles ciema un padomju saimniecības «Grundzāle» centrs.

Grundzālē atrodas pagasta pārvalde, 1965. gadā uzcelta pamatskola, bērnudārzs, 1971. gadā pabeigts kultūras nams, bibliotēka, ambulance, pasts (LV-4713), vairāki veikali.

Atsauces

Ārējās aites 
 Sandra Pētersone Grundzālē svin Smiltenes novada svētkus

Latvijas pagastu centri
Vireši

Vireši ir ciems Smiltenes novada Virešu  pagastā, pagasta centrs. Izvietojies pagasta ziemeļdaļā Gaujas labajā krastā pie autoceļa A2  no novada centra Smiltenes un 150 km no Rīgas.

Apdzīvotā vieta izveidojusies ceļu krustojumā pie bijušās Gaujienas pagasta valdes. Izaugusi padomju gados kā ciema padomes un kolhoza «Vireši» ciemats.

Virešos atrodas pagasta pārvalde, saieta nams, feldšerpunkts, pasts, veikals. Pagastnama ēka ir vietējas nozīmes arhitektūras piemineklis.

Atsauces 

Smiltenes novada ciemi
Latvijas pagastu centri
Rumānijas parlaments

Rumānijas parlamentu () ir Rumānijas likumdevējvara, kuru veido divas palātas - Senāts un Apakšpalāta.

2009. gadā valstī tika rīkots referendums par pāreju uz vienpalātas sistēmu un deputātu skaita samazināšanu līdz 300 locekļiem. Lai gan referendums bija veiksmīgs, izmaiņas netika veiktas, jo referendumā nebija iestrādātas nepieciešamās izmaiņas konstitūcijā.

Abu palātu sēžu zāles atrodas Parlamenta pilī.

Ārējā saite 
 Rumānijas parlamenta oficiālā mājaslapa

Rumānijas politika
Rumānijas tieslietas
Eiropas parlamenti
Terāmo province

Terāmo province () ir viena no Itālijas 110 provincēm. Tā atrodas Abruco reģionā. Provinces lielākā pilsēta un administratīvais centrs ir Terāmo. Nākamās lielākās pilsētas ir Rozeto delj Abruci, Džuljanova, Martinsikuro un Silvi. 2011. gada beigās provincē dzīvoja aptuveni 313 tūkstoši cilvēku. Province administratīvi sīkāk dalās 47 komūnās.

Itālijas provinces
Abruco provinces
Vibo Valentijas province

Vibo Valentijas province () ir viena no Itālijas 110 provincēm. Tā atrodas Kalabrija reģionā. Provinces lielākā pilsēta un administratīvais centrs ir Vibo Valentija. Nākamās lielākās pilsētas ir Pico, Mileto, Serra Sanbruno un Tropeja. 2011. gada beigās provincē dzīvoja aptuveni 166 tūkstoši cilvēku. Province administratīvi sīkāk dalās 50 komūnās.

Itālijas provinces
Kalabrijas provinces
Trešais Krusta karš

Trešais Krusta karš (1189 — 1192) bija viena no Krusta karu militārajām kampaņām, kuras mērķis bija atgūt kontroli pār Jeruzālemi, kas 1187. gadā pēc kaujas pie Hatinas krita Saladīna vadīto spēku rokās. 

Eiropiešu krustnešus šajā kampaņā vadīja tā laika ietekmīgākie monarhi — Frīdrihs I Barbarosa, Filips II Augusts un Ričards Lauvassirds. Šis karš bija daļēji veiksmīgs, jo eiropiešiem izdevās ieņemt Akonu un noslēgt ar Saladīnu pamieru, kura rezultātā krustnešu kontrolē pārgāja piekrastes josla starp Tiru un Jafu, kā arī svētceļniekiem tika atļauts apmeklēt Jeruzālemi, tomēr kampaņas laikā aizgāja bojā Frīdrihs I Barbarosa un viņa dēls. Krustnešiem tāpat neizdevās atgūt kontroli pār Jeruzālemi, kas palika Saladīna rokās.

Ārējās saites 

Krusta kari
Tims Steipltons

Tims Steipltons (; dzimis 1982. gada 19. jūlijā) ir bijušais amerikāņu hokejists, centra uzbrucējs. Karjeras laikā aizvadījis 118 spēles Nacionālajā hokeja līgā. Karjeras otrajā pusē spēlēja dažādās Eiropas vadošajās līgās. ASV hokeja izlases sastāvā spēlējis trīs pasaules čempionātos, 2013. gadā izcīnot bronzas medaļas.

Spēlētāja karjera 
No 2002. līdz pat 2006. gadam Steipltons spēlēja NCAA čempionātā, taču tad uzsāka savu profesionāļa karjeru, pievienojoties SM līgas klubam Helsinku "Jokerit", tā rindās aizvadot nākamās divas sezonas.

2008. gada vasarā uzbrucējs pievienojās Toronto "Maple Leafs" rindām, nākamajā sezonā NHL aizvadot četras spēles, taču pārējo sezonu spēlējot AHL vienībā Toronto "Marlies". Nākamajā rudenī Steipltons noslēdza divu gadu līgumu ar Atlantas "Thrashers", 2009.—10. gada sezonā tajā aizvadot sešas, bet 2010.—11. gada sezonā — jau 45 spēles.

2011.—12. gada NHL sezonu hokejists aizvadīja Vinipegas "Jets" rindās, taču tad atgriezās Eiropā, nākamo sezonu aizvadot KHL klubā Minskas "Dinamo". 2013. gada jūnijā Steipltons pievienojās citam līgas klubam Kazaņas "Ak Bars", taču jau gadu vēlāk noslēdza līgumu ar Ņižņekamskas "Neftekhimik". Vairākas turpmākās sezonas aizvadīja Šveices, Zviedrijas un Vācijas klubos, līdz 2018. gadā noslēdza spēlētāja karjeru.

ASV hokeja izlases sastāvā spēlējis 2011., 2013. un 2014. gada Pasaules čempionātos, 2013. gadā kopā ar izlasi izcīnot bronzas medaļas.

Ārējās saites 

1982. gadā dzimušie
ASV hokejisti
Toronto "Maple Leafs" spēlētāji
Atlantas "Thrashers" spēlētāji
Vinipegas "Jets" spēlētāji
Minskas "Dinamo" spēlētāji
Kazaņas "Ak Bars" spēlētāji
Ņižņekamskas "Ņeftehimik" spēlētāji
Kontinentālās hokeja līgas Zvaigžņu spēles dalībnieki
Helsinku "Jokerit" spēlētāji
Maskavas "Spartak" spēlētāji
Magņitogorskas "Metallurg" spēlētāji
Eišišķes

Eišišķes () ir pilsēta Lietuvā uz dienvidiem no Viļņas pie Baltkrievijas robežas. Rakstos pirmoreiz minēta 1384. gadā. Pilsēta nopostīta 1654.–1667. gada poļu-krievu kara un Lielā Ziemeļu kara laikā. Starp pasaules kariem atradās Polijas teritorijā. Līdz Otrajam pasaules karam ievērojams skaits no pilsētas iedzīvotājiem bija ebreji. 1990. gada 17. decembrī robežpunktam pie Eišišķēm uzbruka OMON kaujinieki, un tas bija pirmais šāda veida uzbrukums Lietuvas robežpunktiem.

Ārējās saites 
 

Lietuvas pilsētas
Persijs Bišs Šellijs

Persijs Bišs Šellijs (; dzimis , miris ) bija angļu romantisma virziena dzejnieks.

Viņš bija viens no svarīgākajiem šī virziena pārstāvjiem angļu literatūrā, tiek slavēts kā viens no labākajiem liriskajiem dzejniekiem angļu literatūrā. Tā kā ticis uzskatīts par pārāk radikālu savā dzejā un savos politiskajos un sociālajos uzskatos, viņš nesasniedza slavas virsotnes savas dzīves laikā, atzinību guvis pamazām pēc nāves. Viņa sieva Mērija Šellija ir romāna "Frankenšteins" autore (radījusi Frankenšteina briesmoņa tēlu). P. B. Šellijs ir pazīstams tādu dzejoļu kā Ozymandias, Ode to the West Wind, To a Skylark, Music, When Soft Voices Die, The Cloud un The Masque of Anarchy autors.

Ārējās saites 

 Project Gutenberg profils 
 

1792. gadā dzimušie
1822. gadā mirušie
Rietumsaseksā dzimušie
Angļu rakstnieki
19. gadsimta rakstnieki
Švenčonēļi

Švenčonēļi () ir pilsēta Lietuvas austrumos pie Žeimenas upes. Pilsēta attīstījusies kā stacija pie Sanktpēterburgas - Varšavas dzelzceļa. Līdz Otrajam pasaules karam atradās Polijas sastāvā.

Ārējās saites 
 

Lietuvas pilsētas
Boriss Mihailovs

Boriss Mihailovs (; dzimis 1944. gada 6. oktobrī) ir bijušais krievu hokejists, labās malas uzbrucējs, PSRS hokeja izlases dalībnieks, vēlāk arī treneris. PSRS izlases rindās kļuvis par divkārtēju olimpisko čempionu, astoņkārtēju Pasaules čempionu.

Lielāko daļu karjeras Mihailovs aizvadīja Maskavas CSKA rindās, kļūstot arī par vienpadsmitkārtēju PSRS hokeja līgas čempionu.

2000. gadā iekļauts IIHF Slavas zālē.

Spēlētāja karjera 
Profesionāļa karjeru Mihailovs uzsāka 1962.—63. gada sezonā PSRS hokeja līgas kluba Saratovas "Kristall" sastāvā. No 1965. līdz 1967. gadam hokejists spēlēja Jaroslavļas "Lokomotiv" sastāvā, taču tad pievienojās Maskavas CSKA rindām, tās sastāvā vēlāk kļūstot par vienpadsmitkārtēju līgas čempionu, ilgus gadu spēlējot vienā maiņā ar Valēriju Harlamovu un Vladimiru Petrovu. CSKA Mihailovs spēlēja līdz 1980.—81. gada sezonas noslēgumam, kad beidza savu karjeru.

PSRS hokeja izlases sastāvā spēlējis trīs olimpisko spēļu turnīros, 13 Pasaules čempionātos, kā arī 1972. un 1974. gada PSRS-Kanādas supersērijās. No 1972. līdz 1980. gadam uzbrucējs pildīja arī izlases kapteiņa funkcijas.

1973. un 1979. gada Pasaules čempionātos Mihailovs tika atzīts par turnīra labāko uzbrucēju, tiekot iekļauts arī tā simboliskajā izlasē. 1974. gada Pasaules čempionātu hokejists noslēdza kā turnīra rezultatīvākais spēlētājs.

Trenera karjera 
Laika periodos no 1981. līdz 1984., no 1992. līdz 1997., kā arī no 2002. līdz 2005. gadam Mihailovs ir bijis Krievijas hokeja kluba Sanktpēterburgas SKA galvenais treneris. No 1998. līdz 2001. gadam Mihailovs vadīja Maskavas CSKA.

No 1993. līdz 1995. gadam, kā arī no 2001. līdz 2002. gadam Mihailovs bija Krievijas izlases galvenais treneris, 1993. gada Pasaules čempionātā izcīnot zelta medaļas.

No 2007. līdz 2009. gadam vadīja Krievijas Superlīgas klubu Novokuzņeckas "Metallurg".

Ārējās saites 

1944. gadā dzimušie
PSRS hokejisti
Jaroslavļas "Lokomotiv" spēlētāji
Maskavas CSKA spēlētāji
Hokejisti 1972. gada ziemas olimpiskajās spēlēs
Hokejisti 1976. gada ziemas olimpiskajās spēlēs
Hokejisti 1980. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Krievijas hokeja treneri
Krievijas hokeja izlases treneri
Novokuzņeckas "Metallurg" treneri
IIHF slavas zālē uzņemtie
Ar Goda ordeni apbalvotie
Ar Draudzības ordeni apbalvotie (Krievija)
Ar Ļeņina ordeni apbalvotie
PSRS Nopelniem bagātie sporta meistari
Ar Darba Sarkanā Karoga ordeni apbalvotie
Ar ordeni "Goda Zīme" apbalvotie
Oto Nordenšelds

Nils Oto Gustafs Nordenšelds (; dzimis  Šēgelē, miris  Gēteborgā) bija zviedru ģeologs un polārpētnieks, Gēteborgas tirdzniecības augstskolas profesors un rektors, pirmās Zviedrijas antarktiskās ekspedīcijas (1901—1903) vadītājs.

Biogrāfija 
Dzimis Šēgelē, Smolandē zviedru un somu muižnieku ģimenē. Oto onkulis bija pazīstamais Arktikas pētnieks Ādolfs Nordenšelds, bet brālēns — Mesaverdes pētnieks Gustavs Nordenšelds.

Studējis Upsalas universitātē, 1894. gadā ieguvis doktora grādu ģeoloģijā. Vēlāk darbojies par šīs universitātes lektoru un bijis ģeoloģijas departamenta asociētais profesors. Vadījis mineroloģiskas ekspedīcijas uz Patagoniju 1890. gados un uz Aļasku un Klondaiku 1898. gadā.

No 1901. līdz 1904. gadam Nordenšelds vadīja pirmo Zviedrijas antarktisko ekspedīciju ar kuģi Antarctic. Ekspedīcijas gaitā tika apsekotas Antarktīdas pussalas ziemeļu un austrumu piekrastes, tajā skaitā ekspedīcija pirmā caurkuģoja Antarktikas šaurumu, kas nosaukts par godu ekspedīcijas kuģim, kā arī atklāja Prinča Gustava šaurumu un vairākas salas un līčus. Nordenšelds ar ziemotāju partiju divas polārās ziemas pārziemoja Snouhilas salā ierīkotajā bāzē — pirmo ziemu plānoti, bet otro — apstākļu spiesti, jo ekspedīcijas kuģis smago ledus apstākļu dēļ nespēja ekspedīciju evakuēt un galu galā tika iesprostots ledū un nogrima. Kuģa apkalpe sadalīti pārziemoja Hopa līcī un Polē salā, bet 1903. gadā ekspedīciju veiksmīgi evakuēja argentīniešu korvete Uruguay. Neskatoties uz sarežģījumiem, ekspedīcija tiek uzskatīta par veiksmīgu, jo tika izdarīti vairāki nozīmīgi atklājumi, kā arī savākta iespaidīga minerālu un jūras dzīvnieku kolekcija. Pēc ekspedīcijas Nordenšelds kļuva slavens dzimtenē, bet arī bija iedzīvojies ievērojamos parādos.

1905. gadā Nordenšelds kļuva par Gēteborgas universitātes ģeogrāfijas un etnogrāfijas profesoru. Vēlākos gados viņš veicis vairākas ekspedīcijas: 1909. gadā pētījis Grenlandi, 1920. gadu sākumā — Čīli un Peru. Gājis bojā satiksmes negadījumā 58 gadu vecumā Gēteborgā, kur arī apglabāts.

Pagodinājumi 
Oto Nordenšelda vārdā nosaukti:
 Nordenšelda ezers Čīlē
 Nordenšelda krasts Antarktīdas pussalas austrumos
 Nordenšelda ledus mēle un Nordenšelda ieplaka Rosa jūrā
 Nordenšelda glečers un Nordenšelda smaile Dienviddžordžijas salā
 Nordenšelda Zeme un Nordenšeldtopens Svalbārā

Atsauces 

1869. gadā dzimušie
1928. gadā mirušie
Zviedrijas polārpētnieki
Zviedrijas zinātnieki
Ceļa negadījumos bojā gājušie
Dmitrijs Meļeško

Dmitrijs Meļeško (, ; dzimis 1982. gada 8. novembrī) ir baltkrievu hokejists, malējais uzbrucējs, Baltkrievijas hokeja izlases dalībnieks. Pašlaik (2017) Meļeško spēlē Baltkrievijas Ekstralīgas kluba Minskas "Yunost" sastāvā.

Spēlētāja karjera 
Profesionāļa karjeru Meļeško uzsāka 2000.—01. gada sezonā, kad aizvadīja desmit spēles Austrumeiropas hokeja līgas klubā Minskas "Yunost". Nākamās četras sezonas hokejists aizvadīja Minskas "Keramin" sastāvā, taču tad pievienojās Krievijas Superlīgas komandai Ufas "Salavat Julajev".

Ufā hokejists aizvadīja divas sezonas, taču tad pievienojās Maskavas "Spartak" rindām. 2008.—09. gada sezonu uzbrucējs uzsāka Novosibirskas "Sibir" rindās, taču sezonas gaitā pievienojās Minskas "Dinamo".

Baltkrievijas hokeja izlases rindās Meļeško spēlējis 2010. gada olimpisko spēļu turnīrā, kā arī astoņos Pasaules čempionātos.

Ārējās saites 

1982. gadā dzimušie
Baltkrievijas hokejisti
Ufas "Salavat Julajev" spēlētāji
Maskavas "Spartak" spēlētāji
Novosibirskas "Sibirj" spēlētāji
Minskas "Dinamo" spēlētāji
Hokejisti 2010. gada ziemas olimpiskajās spēlēs
Minskā dzimušie
Aleksandrs Bumagins

Aleksandrs Bumagins (; dzimis 1987. gada 1. martā) ir krievu hokejists, kreisās malas uzbrucējs. Pašlaik (2020) Bumagins spēlē Dānijas hokeja līgas komandā Frederikshavnas "White Hawks".

Spēlētāja karjera 
Profesionāļa karjeru Bumagins uzsāka 2004.—05. gada sezonā, tajā aizvadot septiņas spēles Krievijas Superlīgas kluba Toljati "Lada" sastāvā. Jau nākamajā sezonā hokejists komandas rindās bija nostiprinājies.

No 2007. līdz 2009. gadam Bumagins spēlēja Mitišču "Atlant" rindās, taču tad pievienojās Ņižņekamskas "Neftekhimik" vienībai. 2010.—11. gada sezonas ievadā Bumagins gan tika aizmainīts uz Novokuzņeckas "Metallurg". "Metallurg" rindās Bumagins spēlēja līdz 2013. gada ievadam, kad tika aizmainīts uz Omskas "Avangard", savukārt vasarā hokejists pievienojās Čerepovecas "Severstal" rindām.

2018. gada decembrī, pēc 15 Krievijas Superlīgā un KHL aizvadītām sezonām, pārcēlās uz Dāniju, kur pievienojās Frederikshavnas "White Hawks".

Ārējās saites 

1987. gadā dzimušie
Krievijas hokejisti
Toljati "Lada" spēlētāji
Mitišču "Atlant" spēlētāji
Ņižņekamskas "Ņeftehimik" spēlētāji
Novokuzņeckas "Metallurg" spēlētāji
Omskas "Avangard" spēlētāji
Čerepovecas "Severstal" spēlētāji
Jekaterinburgas "Avtomobilist" spēlētāji
Belgorodas apgabalā dzimušie
Semeja

Semeja (), iepriekš zināma kā Semipalatinska (, līdz 2007. gadam) un Alaškala (, 1917.—1920.), ir pilsēta Kazahstānā, Abaja apgabala centrs, netālu no Krievijas Federācijas robežas. Atrodas Irtišas upes krastā ap  uz ziemeļiem no Almati un  uz austrumiem no galvaspilsētas Astanas.

Vēsture 
Pilsētas attīstību veicināja 1915. gadā atklātais Altaja dzelzceļš, kas 1930. gadā tika pagarināts līdz Almati kā Turkestānas - Sibīrijas dzelzceļš.
1949. gadā 150 kilometru attālumā uz rietumiem tika izvēlēta vieta stepē, kurā tika veikti izmēģinājumi PSRS atombumbas projektam. Vairāku gadu desmitu garumā Kurčatovas pilsētā (slepena pilsēta izmēģinājumu poliogonā, nosaukta par godu Igoram Kurčatovam, PSRS atombumbas autoram) uzturējās spējīgākie PSRS atomieroču zinātnieki.  PSRS Semipalatinskas kodolizmēģinājumu poligons darbojās no pirmās eksplozijas 1949. gadā līdz 1989. gadam. Tajā tika veiktas 456 izmēģinājumi (340 pazemes un 116 izmēģinājumi atmosfērā).

Atsauces

Ārējās saites 

 
 Semey Net
 Semejas tūrisma informācija
 Pilsētas vēsture 
 Pilsētas statistika 2003. gadā 
 Semejas Valsts Medicīnas universitāte
 Detalizēta Semejas karte
 Semejas jaunumi

Kazahstānas pilsētas
Līzespasts

Līzespasts  ir ciems Smiltenes novada Trapenes pagastā. Izvietojies pagasta ziemeļdaļā autoceļu A2 un P44 krustojumā  no pagasta centra Trapenes,  no novada centra Smiltenes un  no Rīgas.

Apdzīvotā vieta izveidojusies lielceļa malā pie bijušās zirgu pasta stacijas un kroga. Zirgu pasta stacija un Līzeskrogs (abi celti 19. gadsimta 1. pusē) ir valsts nozīmes arhitektūras pieminekļi.

Atsauces
Lekrings

Lekrings ir Latvijas florbola komanda no Cēsīm, kas dibināta 1992. gadā un spēlē Elvi florbola līgā. Komanda ir Latvijas florbola čempionāta pirmo trīs sezonu (1993./94., 1994./95., 1995./96.) čempioni. Lekrings kļuva par čempioniem arī 2008./09., 2012./13., 2013./14., 2014./15. un 2021./2022. gada sezonā.

2016./2017. sezonas sastāvs 

  1 Markuss Plūdums (V)  
  6 Emīls Dzalbs   
  7 Bruno Beķeris  
  8 Toms Rīsmanis  
10 Edgars Puriņš  
13 Jānis Melderis  
14 Ralfs Rūdolfs Rutkovskis  
15 Krišjānis Tiltiņš  
17 Jorens Malkavs  
23 Andris Rajeckis  
27 Pauls Erenbots 
28 Kristiāns Kociņš  
29 Ričards Stivriņš (V)  
30 Kārlis Grīntāls (V)  ]] 
34 Roberts Zande  
37 Krišs Treimanis  
41 Artūrs Jurševskis  
47 Artūrs Lazdiņš  
62 Rūdolfs Horns  
69 Miķelis Koknesis Roops  
72 Olafs Zvīnis  
81 Kaspars Lisovskis  
89 Kristiāns Miezītis

Izcīnītās vietas 					
 1993.—1994. — 1. vieta
 1994.—1995. — 1. vieta	
 1995.—1996. — 1. vieta	
 1996.—1997. — 4. vieta	
 1997.—1998. — 5. vieta	
 1998.—1999. — 7. vieta	
 1999.—2000. — 6. vieta	
 2000.—2001. — 3. vieta	
 2001.—2002. — 3. vieta	
 2002.—2003. — 2. vieta	
 2003.—2004. — 4. vieta
 2004.—2005. — 6. vieta	
 2005.—2006. — 4. vieta
 2007.—2008. — 4. vieta	
 2008.—2009. — 1. vieta	
 2009.—2010. — 2. vieta	
 2010.—2011. — 2. vieta	
 2011.—2012. — 3. vieta	
 2012.—2013. — 1. vieta
 2013.—2014. — 1. vieta
 2014.—2015. — 1. vieta	
 2015.—2016. — 3. vieta
 2016.—2017. — 5./8. vieta
 2017.—2018. — 5./8. vieta
 2018.—2019. — 3. vieta
 2019.—2020. — čempionāts netika pabeigts COVID-19 pandēmijas dēļ (1. vieta regulārajā čempionātā)
 2020.—2021. — 3. vieta
 2021.—2022. — 1. vieta

Galvenie treneri

Ārējās saites 
 

Florbols Latvijā
Jaunlaicene

Jaunlaicene ir ciems Alūksnes novada Jaunlaicenes pagastā, pagasta centrs. Izvietojusies pagasta vidienē 2 km uz dienvidiem no autoceļa A2,  no novada centra Alūksnes un 185 km no Rīgas.

Jaunlaicenē atrodas pagasta pārvalde, bērnudārzs, tautas nams, bibliotēka, tūrisma informācijas centrs, aptieka, veikals, Jaunlaicenes muižas muzejs un biškopības muzejs. Muižas medību pils ir valsts nozīmes arhitektūras piemineklis, bet muižas apbūve (parks, kapliča, stallis, veļas māja, saimniecības ēkas, pārvaldnieka māja) — vietējas nozīmes piemineklis.

Vēsture 

Apdzīvotā vieta izveidojusies ap Volfu dzimtai piederošās Jaunlaicenes muižas (Neu-Laitzen) centru. Pēc 1920. gada agrārās reformas Jaunlaicenes muižu ar Kalna un Evalda pusmuižām 3076,35 ha platībā sadalīja 112 vienībās.
Jaunlaicenes muižas kungu māja ir nojaukta 1930. gados, bet sagabājušās Volfu dzimtas kapenes ar 19. gadsimta vidū celto kapliču. 

Latvijas PSR laikā Jaunlaicene bija ciema un kolhoza «Nākotne» ciemats. Ciemā līdz 2018./2019. mācību gadam atradās skola (līdz 2017./2018. mācību gadam pamatskola, tad sākumskola).

Atsauces 

Latvijas pagastu centri
Plācis

Plācis (agrāk Placi) ir ciems Cēsu novada Straupes pagastā, pagasta centrs. Izvietojies pie Baukalna (87 m vjl), Braslas upes kraisajā krastā pie autoceļa A3, 21 km attālumā no novada centra Cēsīm un 72 km no Rīgas.

Apdzīvotā vieta veidojusies pie Plačakroga lielceļa malā, netālu no kādreizējās Baukalna pusmuižas. Izaugusi padomju gados kā Ļeņina kolhoza ciemats. Plācī atrodas pagasta pārvalde, Straupes kultūras nams, aptieka, ārsta prakse, vairāki veikali, viesu nams. Plācī uzstādīts piemineklis 1919. gadā kaujā Baukalna apkaimē pret barona Manteifeļa jātniekiem kritušajiem Ziemeļlatvijas partizāniem.

Atsauces 

Latvijas pagastu centri
Cēsu novada ciemi